ബുധിനി

സാറാ ജോസഫ് എഴുതിയ ഒരു നോവലാണ് ബുധിനി. വികസനത്തിന്റെ പേരിൽ സ്വന്തം ഭൂമിയിൽ നിന്ന് ആട്ടിയിറക്കപ്പെടുന്നവരുടെ ജീവിതം ആവിഷ്കരിക്കുന്ന നോവലാണ് ബുധിനി. ഈ നോവലിന് 2021-ലെ ഓടക്കുഴൽ പുരസ്കാരം ലഭിച്ചിട്ടുണ്ട്.
ഉള്ളടക്കം
സാന്താൾ ഗോത്ര വംശത്തിലെ ബുധിനി എന്ന പെൺകുട്ടി ആണ് ഈ നോവലിലെ കേന്ദ്ര കഥാപാത്രം.1959 ഡിസംബർ ആറിന് ഝാർഖണ്ഡിലെ ദാമോദർ നദിയിലെ പാഞ്ചേത്ത് ഡാം ഉദ്ഘാടനം ചെയ്യാനെത്തിയ ഇന്ത്യൻ പ്രധാനമന്ത്രി  ജവഹർലാൽ നെഹ്രുവിനെ ദാമോദർവാലി കോർപ്പറേഷന്റെ (ഡി.വി.സി) നിർദ്ദേശപ്രകാരം മാലയിട്ട് സ്വീകരിക്കുകയും നെറ്റിയിൽ തിലകമണിയിക്കുകയും ചെയ്തു. ഡി.വി.സി-യിലെ ഒരു തൊഴിലാളിയായിരുന്നു ആ കുട്ടി. ഡാമിന്റെ നിർമ്മാണത്തിന് വേണ്ടി കല്ലും മണ്ണും ചുമന്നവരിൽ ഒരാൾ എന്ന നിലയിൽ ആ പെൺകുട്ടിയെകൊണ്ടാണ് നെഹ്റു പാഞ്ചേത്ത് ഡാം രാജ്യത്തിന് സമർപ്പിച്ചതും ഉദ്ഘാടനം ചെയ്യിച്ചതും.  നെഹ്രുവിന്റെ കഴുത്തിൽ മാലയിട്ടത് ഗോത്രാചാര ലംഘനമാണെന്ന് വിലയിരുത്തി 15 വയസ് മാത്രമുള്ള  ആ പെൺകുട്ടിയെ സാന്താൾ ഗോത്രം ഊരു വിലക്കി ഗ്രാമത്തിൽ നിന്ന് പുറത്താക്കുകയുണ്ടായി.
കൃതിയെക്കുറിച്ച് നോവലിസ്റ്റ്
ഒരു പത്രവാർത്തയെ ആധാരമാക്കി എഴുതിയ നോവലാണ് ബുധിനിയെങ്കിലും  യഥാർത്ഥ ബുധിനിയുടെ ജീവിതകഥയോ ചരിത്ര നോവലോ അല്ല ഈ കൃതി എന്നും ചരിത്രവും ഫിക്ഷനും തമ്മിലും, വാർത്തയും ഫിക്ഷനും തമ്മിലും ഉള്ള സംയോജനമാണെന്നും നോവലിസ്റ്റ്  അഭിപ്രായപ്പെടുന്നു.

അവലംബങ്ങൾ

വർഗ്ഗം:മലയാളം നോവലുകൾ
വർഗ്ഗം:സാറ ജോസഫ് എഴുതിയ നോവലുകൾ